Rist

**Ristiks** nimetatakse +- ja ×-kujulisi kujundeid ning nende mitmesuguseid teisendeid, samuti ristikujulise projektsiooniga esemeid. Kujundina on rist ülemaailmse levikuga ja arheoloogilise materjali najal saab väita, et see on olnud tuntud juba kiviajal, sageli maagilises või usundilises funktsioonis.

Risti kui sümbolit on inimesed kasutanud sajandeid paljudes usundites. Risti on tõlgendatud kui nelja põhielemendi sümbolit. 

Risti kasutatakse ka põhiilmakaarte jaotuses.

## Ristikujulised objektid ja märgid eelkristlikes usundites ja kultuurides

Ristikujulised märgid ja joonised ilmuvad kaljujoonistel Euroopa kultusotstarbelistes koobastes juba hilispaleoliitikumi alguses ja ristimotiivi kasutamine jätkub kuni rauaajani. Juba esiajal on lihtsa risti kõrval olemas paljud risti erikujud, näiteks ümarate või nurgeliste harudega svastika ning kaarekujulise pidemega ankhi taoline kujund. Oletatud on ristikujutise seotust astronoomilise või kosmoloogilise sümboolikaga ja nn nelja elemendiga või ilmakaartega, või et ta mmärgib maailma jumaliku telje, mida sümboliseerib vertikaal, ühtsust maailmaga, mida sümboliseerib horisontaal.

Euroopa pronksiajal paistab rist omandavat usulist tähendust, võib-olla pühitseva sümbolina, matustes. Need ristikujutised on väga sarnased hilisematele kristlikele kujutistele ja levivad laialt eri materjalides ja eri objektidel: sõlgedel, pannaldel, keraamikal, jooginõude põhjadel.

Madsebakke-radkreuz.jpg|Madsebakke ratasrist Bornholmi saarel Taanis (1800–500 eKr)
Oreficeria funebre micenea, XVI sec. ac., elementi decorativi d'oro 05.JPG|Mükeene kuldripatsid hauapanustena, 16. sajand eKr
CROSS Sacral Stavros from the Temple Repositories of Knossos 1600 BCE Heraclion Museum Greece.JPG|Rist Knossosest, 1600. aastad eKr
Horse, crosses and swastikas, geometric, 8th century BC, AM Nafplio, Naum25.jpg|Ristid ja svastikad Kreeka geomeetrilisel keraamikal 8. sajandist eKr
02023 Bronze fibula, Kiełpino around 750 BC — 550 BC.jpg|Pronkssõlg Kiełpinost aastaist 750—550 eKr


Rist ilmub materiaalses kultuuris ka loendusmärgina ja kujuneb sõltumatult arvusümboliks; nii Roomas kui ka Hiinas tähistab rist kümmet, India numbrisüsteemis nelja.

## Kristlik rist

Kristluses märgib rist Kristuse ristisurma, millest on kõneldud evangeeliumides. Varakristlikus kunstis liikus risti tõlgendus karistusvahendi märkijast kristluse võidu sümboliks (*[[crux gemmata]]*). Rist on saanud kristluse põhiliseks ususümboliks, mida kasutatakse kirikuarhitektuuris, kiriklikel insiigniatel ja ka kiriklikus heraldikas, liturgilistel esemetel, raamatukujunduses.

Kristliku ristiga on seotud ristikujuline palve- või õnnistusžest ristimärk.

Rahvausundis on täheldatud kristlusega seotud ristisümboolika ja eelkristlike uskumuste sünkretistlikku sulandumist.

## Heraldilised ristid

Kristliku ristiga on ajalooliselt seotud risti kasutamine heraldikas, kus ta kuulub auväärsete ordinaaride hulka ja on oma rohkete erikujudega sageli esinev vapikujund.

## Ristikujulised märgid ja grafeemid

Ristikujulist märki võidakse kasutada millegi asukoha märkimiseks, näiteks kaardil, samuti nimekirjas millegi olemas- või kohaloleku märkimiseks (teine võimalus on teha linnuke).

Kustutamise või eitamise märgiks võidakse samuti kasutada ristikujulist läbikriipsutust.

Oma käega kirjutatud risti või kolm risti on kirjaoskamatud kirjutanud allkirja asendajana dokumentidele, millele notar või kirjutaja on lisanud allkirjastaja nime. 

Uida mapa.jpg|Ristike kaardil kohas Cape Codi lähedal, kus 1717. aastal uppus laev Whydah Gally
Dealey Plaza pavement X's 02.jpg|John Kennedy mõrvamise koha märk Dealey Plaza sillutisel Dallases
Newton's Annotated copy of his Principia Mathematica.jpg|Isaac Newtoni omakäelised toimetusmärkused "Philosophiæ Naturalis Principia Mathematica" esmatrükil, selle teise väljaande jaoks
Promissory note signed James Fuller (his mark) to G.C. Wingo, August 12, 1859.jpg|James Fulleri omakäeline rist laenudokumendil 12. augustist 1859


### Kiri

Samuti leidub ristikujulisi märke eri kirjasüsteemides.
* Kaldristi kujuga on Kreeka tähestiku hii, millest on omakorda tuletatud ladina kirja X, kürillilise kirja Х ja mõnede oletuste kohaselt ka ruun Gyfu.
* Vana-Egiptuse hieroglüüfide hulgas kannavad risti kuju ankh "elu", ndj "kaitsma" ja nfr "hea" või "ilus".
* Sumeri kiilkirjas on lihtne ristikujund horisontaalsest ja vertikaalsest kiilust 𒈦 *maš* "maks", "tulu", "toodang". Kaldristi kujuline märk 𒉽 *pap* tähendab "algne", *esi-". Nende märkide ühendamisel saadakse kaheksaharuline täht 𒀭 *dingir*, mis tähistab taevast või jumalust.

Ankh (SVG) 01.svg|Hieroglüüf *ankh*
Hieratic nefer.png|Hieroglüüf *nfr* 10.-11. dünastia aegses hieraatilises kirjas
Egyptian-nḏ.PNG|Hieroglüüf *ndj*
Cylinder seal MET ss1985 357 9.jpg|Märk *dingir* koos kahe ülistajaga Mitanni silinderpitsatil, 16.-14. sajand eKr

* Aramea kirjas on täht *aleph* ristikujuline.
* Foiniikia tähestiku *tāw* on ristikujuline, sama kujuga on see vanaheebrea tähestikus ja mõnedes vanaitaalia kirjades (Reetia ja Lepontia kirjades).
* Foiniikia tähest *tāw* kujunes ladina kirja T, mis on tau-risti kujuline, kuid keskaegses minuskelkirjas muutub see taas ristikujuliseks. Matemaatiline plussmärk on samuti oma vormi saanud ladina kirja väiketähest t, kuna see on ligatuuri *et* (ladina keeles 'ja') lihtsustus.

Scritta gotica (Mastro Giuliano da Milano, Terni, XV secolo).png|Sõnad "magister" ja "fecit" ristikujulise t-ga gooti tekstuuris raidkirjal 15. sajandist
Latin ligature &.svg|Ladina ligatuur et selgesti nähtava ristiga ja tänapäevane ampersand
Größenproportionen der Buchstaben und Ziffern.jpg|Ristikujuline t 1970. aastate kirjanäidisel


### Matemaatilised sümbolid
* Rooma numbrites tähistab numbrit kümme X.
* Hiina kirjas tähistab rist 十 numbrit kümme (vt Hiina numbrid).
* Liitmistehtes kasutatakse risti plussmärgina (+) ja korrutamisel korrutusmärgina (x).

### Muud tüpograafilised sümbolid
Unicode trükiornamentide (*[[Dingbats]]*) valikus on rida erinevaid ristisümboleid (U+2700–U+27BF), mille hulgas on märkimise-ristikesi ja nii kristlikke kui ka heraldilisi ristikujutisi: ✕ ✖ ✗ ✘ ✙ ✚ ✛ ✜ ✝ ✞ ✟ ✠ ✢ ✣ ✤ ✥

Seeria *Miscellaneous Symbols* (U+2626 to U+262F) lisab neile vene risti ☦, Lotringi risti ☨ ja sulusristi ☩, mida ekslikult nimetatakse Jeruusalemma ristiks.

## Risti erikujud

Tabelis on valik risti erikujusid, mis ei liigitu ei kristlike ega heraldiliste ristide alla, mis on loetletud vastavatel lehekülgedel. 

### Ristatud objektid sümbolina

## Lipud
Risti on kujutatud paljude riikide lippudel. Lippude servani ulatuvaid riste käsitletakse heraldiliste ristidena.

Mõnede ristilippude kujundus on väga vana ja on seotud kindlate heraldiliste värvidega, näiteks Dannebrogi valge-punane rist, Inglismaa lipu punane-valge püha Jüri rist, Šotimaa lipu valge-sinine püha Andrease rist, Mercia kuningriigi kollane-sinine püha Albani rist (esineb märgistustes Tamworthis) ja Iirimaa punane-valge püha Patricku rist (esineb Union Jackil). 

Skandinaavia riikide sarnane lipukujundus, Põhjamaade ristilipud, lähtub Taani lipu eeskujust.

Lõunapoolkera riikide lippudel kasutatakse sageli Lõunaristi stiliseeritud kujutist.

Alates 17. sajandist on Šveitsi lipul kujutatud võrdkülgne valge lahtine rist punasel ruudul. Organisatsioon Punane Rist võttis oma lipu kujutise Šveitsi lipu järgi.


Pilt:Flag of England.svg|Püha Jüri rist Inglismaa lipul
Flag of Scotland.svg|Püha Andrease rist Šotimaa lipul
Pilt:Saint Patrick's Saltire.svg|Püha Patricku rist
File:Saint Alban's cross.svg|Püha Albani rist
File:Flag of Denmark.svg‎|Taani lipp
Pilt: Flag_of_Switzerland.svg‎|Šveitsi lipp
Pilt: Flag_of_Finland.svg‎|Soome lipp
Pilt: Flag_of_Sweden.svg|Rootsi lipp
Pilt: Flag_of_Slovakia.svg|Slovakkia lipp
Pilt: Flag_of_Georgia.svg|Gruusia lipp
Pilt: Flag_of_Scotland.svg|Šoti lipp
Pilt: Flag_of_the_Red_Cross.svg‎|Punase Risti lipp
Pilt:Flag of Australia.svg|Austraalia lipp


## Vaata ka

**[[Crux gemmata]]*
* Maarja rist
* Põhjamaade ristilipud
* Punane Rist
* Tähtrist
* Ristipuu
* Ristimägi
* Ristikivi
* Kolm risti
* Ristlillik

## Viited